turjo4nis/wikipedia-bn-dump-20250701 huggingface dataset:
আলেকজান্ডার কানিংহাম

স্যার আলেকজান্ডার কানিংহাম, কেসিআইই সিএসআই (২৩ জানুয়ারি ১৮১৪ - ২৮ নভেম্বর ১৮৯৩) একজন ইংরেজ প্রত্নতত্ত্ববিদ এবং সামরিক প্রকৌশলী। ভারতের প্রত্নতত্ত্ব নিয়ে অসাধারণ কিছু কাজ করার জন্য তাকে 'ফাদার অফ আর্কলজিক্যাল সার্ভে অফ ইন্ডিয়া' বলা হয়। তার অপর দুই ভাই, ফ্রান্সিস কানিংহাম এবং জোসেপ কানিংহাম-ও ব্রিটিশ ভারতে তাদের অসাধারণ কর্মকাণ্ডের জন্য বহুল পরিচিত।

প্রারম্ভিক জীবন এবং কর্ম জীবন 
আলেকজান্ডার কানিংহাম ১৮১৪ সালে লন্ডনে স্কটিশ কবি এ্যালান কানিংহামের ঘরে জন্মগ্রহণ করেন। তিনি ১৯ বছর বয়সে সেকেন্ড ল্যাফটেন্যান্ট হিসেবে বেঙ্গল ইন্জিনিয়াস্‌-এ যোগ দান করেন এবং পরবর্তী ২৮ বছর ভারতে ব্রিটিশ সরকারের সাথে এতে যুক্ত থাকেন। ভারতে আসার পর, ১৮৩৩ সালের জুনে তিনি জেমস প্রিন্সেপ-এর সাথে পরিচিত হন, যা তাকে ভারতের প্রত্মতত্ত্ব এবং প্রত্নসম্পদের প্রতি আগ্রহী করে গোলে।তিনি ১৮৩৬ থেকে ১৮৪০ ভারতের গভর্নর জেনারেল-এর দায়িত্বে থাকা লর্ড অকল্যান্ড-এর ‌এডিসি ছিলেন। কানিংহাম ১৮৪০ সালের ৩০ মার্চ মার্টিন হুয়িশ বি.সি.এস.-এর কন্যা এ্যালিসিয়া মারিয়া হুয়িশ-কে বিয়ে করেন। তিনি ১৮৬০ সালে কর্ণেল পদে পদোন্নতি পান। তিনি মেজর জেনারেল পদে থেকে অবসর গ্রহণ করেন।

সম্মননা 
তিনি ১৮৭০ সালের ২০ মে অর্ডার অফ দ্যা স্টার অফ ইন্ডিয়া (সিএসআই) এবং ১৮৭৮ সালে অর্ডার অফ দ্যা ইন্ডিয়ান এম্প্যায়ার (সিআইই) খেতাবে ভূষিত হন। ১৮৮৭ সালে তাকে নাইট কমান্ডার অফ দ্যা অর্ডার অফ দ্যা ইন্ডিয়ান এম্প্যায়ার (কেসিআইই) সম্মানে ভূষিত করা হয়।

আবিস্কারসমূহ 
কানিংহাম সারনাথ, সানচি, মহাবোধি মন্দির পাহাড়পুর বৌদ্ধ বিহার,নওঁগা প্রভৃতি ভারতে বিভিন্ন প্রাচীন এলাকার খনন ও আবিস্কারের সাথে যুক্ত ছিলেন। তার গৃহীত কার্যক্রমের ধারাবাহিকতায় মহাবোধি মন্দির পূন:সজ্জিত করণ সম্পন্ন করা হয়।

তিনি ১৮৯৩ সালের ২৮ নভেম্বর লন্ডনে মৃত্যু বরণ করেন।

বর্তমানে ব্রিটিশ মিউজিয়াম-এ তার সংগৃহীত ভারতীয় প্রাচীন মুদ্রা প্রদর্শিত হয়।

প্রকাশিত রচনা 
তার রচিত গবেষণা গ্রন্থের মধ্যে রয়েছে:
 LADĀK: Physical, Statistical, and Historical with Notices of the Surrounding Countries (১৮৫৪).
 Bhilsa Topes (১৮৫৪); বৌদ্ধ সংক্রান্ত ইতিহাস গ্রন্থ
 The Ancient Geography of India (১৮৭১)
 The Book of Indian Eras (১৮৮৩)
 Coins of Ancient India (১৮৯১)
 The Stupa of Bharhut : A Buddhist Monument Ornamented with Numerous Sculptures Illustrative of Buddhist Legend and History in the Third Century B.C. (১৮৭৯); লন্ডন থেকে ১৯৯৮ সালে পুন:মুদ্রিত

তথ্যসূত্র 

 

১৮১৪-এ জন্ম
১৮৯৩-এ মৃত্যু
Companions of the Order of the Star of India
ইংরেজ স্থাপত্যবিদ
Knights Commander of the Order of the Indian Empire
মধ্য এশিয়ার আবিস্কারক
ব্রিটিশ ভারতীয় ব্যক্তি
ব্রিটিশ আর্মি জেনারেল
ঔপনিবেশিক ভারতে ব্রিটিশ ব্যক্তি
ইংরেজ প্রত্নতত্ত্ববিদ
গ্লি (টিভি ধারাবাহিক)

গ্লি হল মার্কিন যুক্তরাষ্ট্রের ফক্স চ্যানেলে প্রচারিত সঙ্গীতভিত্তিক কমেডি-ড্রামা টেলিভিশন সিরিজ। সিরিজটি মার্কিন উচ্চ বিদ্যালয় উইলিয়াম ম্যাকেনলি হাই স্কুল- এর মিউজিক ক্লাব নিউ ডাইরেকশনের সদস্যদের কেন্দ্র করে নির্মিত। এতে চিত্রিত হয়েছে ক্লাবের নানা সঙ্গীত প্রতিযোগিতায় অংশগ্রহণের ও এর সদস্যদের ভালবাসা, যৌনতা ও সামাজিক সমস্যার নানা চিত্র। প্রাথমিকভাবে এর চরিত্রের মধ্যে ছিলেন ক্লাবের পরিচালক ও স্কুলের স্প্যানিশ শিক্ষক উইল শুস্টার (ম্যাথু মরিসন), চিয়ারলিডিং কোচ স্যু সিলভেস্টার (জেন লিঞ্চ), স্কুলের উপদেষ্টা কাউন্সিলর এমা ফিলসবেরি (জেমা মেইস), উইলের স্ত্রী টেরি শুস্টার (জেসালিন গিলসিগ) ও আট সদস্য, যাদের চরিত্রে অভিনয় করেছেন ডায়ানা অ্যাগরন, ক্রিস কোলফার, কেভিন ম্যাকহেল, লী মিচেল, কোরি মন্টিথ, অ্যাম্বার রাইলি, মার্ক সলিং এবং জেনা উশকোভিটজ। সিরিজের দ্বিতীয় মৌসুমে প্রথম মৌসুমের অতিথি শিল্পী মাইক ও'ম্যালি, হেদার মরিস এবং নায়া রিভেরা নিয়মিত শিল্পী হিসেবে যুক্ত হয়েছেন। তৃতীয় মৌসুমে নিয়মিত শিল্পী হিসেবে যুক্ত হয়েছেন হ্যারি শাম জুনিয়র এবং ড্যারেন ক্রিস। এই মৌসুমেই গিলসিগ এবং ও'ম্যালি বাদ পড়েন প্রধান কুশীলব হতে, তবে তারা পরবর্তীতে অতিথি শিল্পী হিসেবে অভিনয় করেছেন। চতুর্থ মৌসুমে কর্ড ওভারস্ট্রীট নিয়মিত হন ও এ তালিকা থেকে বাদ পড়েন মেইস এবং অ্যাগরন। তবে তারাও অতিথি শিল্পী হয়ে এসেছেন সিরিজে।

রায়ান মারফি, ব্র্যাড ফালচাক ও ইয়ান ব্রেনান এই সিরিজের সৃষ্টিকর্তা। প্রথম দুই মৌসুমের সবগুলো পর্বের রচয়িতা তারা তিনজন। মারফি ও ফালচাক সিরিজটির পরিচালক। সিরিজের প্রথম পর্বটি প্রচারিত হয় ১৯ মে, ২০০৯ সালে ও প্রথম মৌসুম চলে ৯ সেপ্টেম্বর, ২০০৯ থেকে ৮ জুন, ২০১০ পর্যন্ত। দ্বিতীয় মৌসুম চলে ২১ সেপ্টেম্বর, ২০১০ থেকে ২৪ মে, ২০১১ পর্যন্ত। তৃতীয় মৌসুমের সময়কাল ২০ সেপ্টেম্বর, ২০১১ থেকে ২২ মে, ২০১২। সিরিজের চতুর্থ মৌসুম প্রচারিত হচ্ছে ১৩ সেপ্টেম্বর, ২০১২ থেকে। গ্লি সিরিজটিতে বিশ্বসঙ্গীতের জনপ্রিয় সব গান পুনর্বার গেয়ে থাকেন এর কুশীলবরা। এই গানগুলো মারফি নির্বাচন করে থাকেন। কলাম্বিয়া রেকর্ডস গ্লি- এ গাওয়া গানের বেশ কয়েকটি অ্যালবাম বের করেছে, যেগুলো বিপুল জনপ্রিয় সিরিজটির মতই জনপ্রিয় হয়েছে। প্রথম ও দ্বিতীয় মৌসুমের শুটিং এর পরে এর কুশীলবরা কনসার্ট ট্যুরে অংশ নিয়েছেন যা থেকে মারফি এবং ফালচাক 'গ্লি: দ্যা থ্রিডি কনসার্ট মুভি' নামক একটি চলচ্চিত্র নির্মাণ করেছেন। কেভিন ট্যানচারোয়েন- এর পরিচালনায় চলচ্চিত্রটি যুক্তরাষ্ট্রে ২ সপ্তাহের জন্য মুক্তি পায় ১২ আগস্ট, ২০১১ সালে।

কুশীলব 

 লী মিচেল : র‍্যাচেল বেরি,
 কোরি মন্টিথ : ফিন হাডসন,
 ডায়ানা অ্যাগরন : কুইন ফ্যাব্রে,
 কেভিন ম্যাকহেল : আর্টি অ্যাব্রামস,
 অ্যাম্বার রাইলি : মার্সিডিজ জোনস,
 মার্ক সলিং : নোয়াহ পাকারম্যান,
 ক্রিস কোলফার : কার্ট হামেল,
 মাইক ও'ম্যালি : বার্ট হামেল,
 জেনা উশকোভিটজ : টিনা কোহেন-চ্যাং,
 নায়া রিভেরা : স্যান্টানা লোপেজ,
 হেদার মরিস : ব্রিটানি পিয়ার্স,
 ম্যাথু মরিসন : উইল শুস্টার,
 জেসালিন গিলসিগ : টেরি শুস্টার,
 জেন লিঞ্চ : স্যু সিলভেস্টার,
 কর্ড ওভারস্ট্রীট : স্যাম ইভান্স,
 হ্যারি শাম জুনিয়র : মাইক চ্যাং,
 জেমা মেইস : এমা ফিলসবেরি,

তথ্যসূত্র 

মার্কিন যুক্তরাষ্ট্রের চলচ্চিত্র মাধ্যম
ইংরেজি ভাষার টেলিভিশন অনুষ্ঠান
গে সম্পর্কিত টেলিভিশন অনুষ্ঠান
রুসি সুর্তি

রুসি সুর্তি ( ২৫ মে ১৯৩৬ - ১৩ জানুয়ারি ২০১৩) ছিলেন একজন ভারতীয় ক্রিকেটার যিনি ১৯৬০ থেকে ১৯৬৯ পর্যন্ত ভারতের হয়ে খেলেছেন ২৬টি টেস্ট। বাঁহাতি ব্যাটিংয়ের পাশাপাশি বোলিংও করতেন বাঁ হাতে।

পাকিস্তানের বিপক্ষে মুম্বইয়ে টেস্ট অভিষেক হয়।১৯৬৭-৬৮ মৌসুমে অস্ট্রেলিয়া ও নিউজিল্যান্ড সফরের ৮ টেস্টে সুর্তিই ছিলেন ভারতের সর্বোচ্চ রানসংগ্রাহক। তিনি কখনো মিডিয়াম পেস, কখনো স্পিন বোলিং করে নিয়েছেন ৪২টি উইকেট। তিনি প্রথম ভারতীয় ক্রিকেটার যিনি অস্ট্রেলিয়ার বিপক্ষে টেস্ট ম্যাচে ৫০ রান এবং ৫ উইকেট নেন।

তিনি ট্রফিতে রাজস্থান এবং গুজরাত হয়ে খেলেছেন।এছাড়া নিউজিল্যান্ডের কুইন্সল্যান্ডের হয়ে শেফিল্ড শিল্ডেও খেলেছেন ৩৫টি ম্যাচ।

হূদেরাগে আক্রান্ত হওয়ার পর মুম্বাইয়ের এক হাসপাতালে ৭৬ বছর বয়সে তার মৃত্যু হয়।

তথ্যসূত্র

বহিঃসংযোগ 
 রুসি সুর্তি'র ক্রিকইনফো পাতা

১৯৩৬-এ জন্ম
২০১৩-এ মৃত্যু
ভারতীয় ক্রিকেটার
ভারতের টেস্ট ক্রিকেটার
গুজরাতের ক্রিকেটার
পারসি ব্যক্তি
সুরাট থেকে আগত ক্রিকেটার
কুইন্সল্যান্ডের ক্রিকেটার
রাজস্থানের ক্রিকেটার
মধ্যাঞ্চলের ক্রিকেটার
পশ্চিম অঞ্চলের ক্রিকেটার
ফ্যাট ম্যান

ফ্যাট ম্যান () মনুষ্য নির্মিত তৃতীয় আণবিক বোমার সাঙ্কেতিক নাম। এটি দ্বিতীয় বিশ্বযুদ্ধ চলাকালে তৈরী করা হয়েছিল। কিন্তু প্রয়োগের মানদণ্ডে বিশ্বযুদ্ধে দ্বিতীয় স্থান দখল করেছিল। প্রথম আণবিক বোমাটি ছিল লিটল বয়। ৯ আগস্ট, ১৯৪৫ তারিখে তৎকালীন জাপান সাম্রাজ্যের নাগাসাকি দ্বীপপুঞ্জে মিত্রশক্তির পক্ষ হয়ে মার্কিন যুক্তরাষ্ট্র কর্তৃক বিস্ফোরণ ঘটানো হয়েছিল।

মার্কিন যুক্তরাষ্ট্রের শুরুরদিকের পারমাণবিক অস্ত্রের নকশা প্রণয়নে 'ফ্যাট ম্যান' মডেল অনুসরণে নির্মাণ করা হয়েছে। ১৬ জুলাই নিউ মেক্সিকোর অ্যালামোগোর্দো এয়ার ফিল্ডে পরীক্ষামূলকভাবে বিস্ফোরণের এক মাসের মধ্যে এটি তৈরী করা হয়। খুব সম্ভবতঃ ব্রিটিশ প্রধানমন্ত্রী উইনস্টন চার্চিলের নামানুসারে আণবিক বোমাটির এরূপ নামকরণ করা হয়েছে। কিন্তু রবার্ট সার্বার স্মৃতি রোমন্থন করে বলেন যে, বোমাটি গোলাকার ও মোটা ছিল যা দ্য মাল্টিজ ফ্যালকন চলচ্চিত্রের সিডনী গ্রীনস্ট্রিট অভিনীত ক্যাস্পার গাটম্যান চরিত্র থেকে উদ্ভূত।

লক্ষ্যস্থল 
বোমা নির্মাণের প্রয়োজনীয় উপকরণাদির অপর্যাপ্ততায় বেশ কয়েকমাস বিলম্ব হয়। এ বিলম্বের ফলে ইউরোপ নিশ্চিত যুদ্ধ থেকে পিছিয়ে যায়। বিকল্প লক্ষ্য হিসেবে ধীরে ধীরে জার্মানি থেকে জাপানের দিকে দৃষ্টি নিবদ্ধ হয়। ৬ আগস্ট জাপানের হিরোশিমায় পারমাণবিক বোমা বিস্ফোরণের পর ককুরা শহরকে লক্ষ্যস্থল করা হয়। কিন্তু আকাশ জুড়ে মেঘ জমে থাকায় বিকল্প লক্ষ্যস্থল হিসেবে নাগাসাকিকে নির্ধারণ করা হয়।

বক্সকার নামীয় বি-২৯ বোমারু বিমানের সাহায্যে ফ্যাট ম্যানকে বহন করা হয়। ৩৯৩ডি বোম্ব স্কোয়াড্রনের মেজর চার্লস সুইনে বিমানটির পাইলট ছিলেন। জাপানের স্থানীয় সময় সকাল ১১:০২ ঘটিকায় ১,৬৫০ ফুট উঁচু থেকে বোমাটি নিক্ষেপ করেন। এর ক্ষমতা ছিল ৮৮ টেরাজুল বা ২১ কিলোটন টিএনটি। পার্ল হারবার আক্রমণে ব্যবহৃত টাইপ ৯১ টর্পেডোর নির্মাতা প্রতিষ্ঠান মিতসুবিশি-উরাকামি অস্ত্র কারখানাটি বিস্ফোরণের পর ধ্বংসস্তুপে পরিণত হয়েছিল।

ফলাফল 
আকাশ মেঘে ঢাকা থাকার ফলে সঠিকভাবে লক্ষ্যস্থল নির্ধারণ করা যায়নি। ফলে বোমাটি কেন্দ্রস্থল বিচ্যুত হয় এবং হিরোশিমার তুলনায় কম ক্ষতিগ্রস্ত হয়। আনুমানি ঊনচল্লিশ হাজার লোক ঘটনাস্থলেই নিহত হন। এছাড়াও পঁচিশ হাজার লোক আঘাতপ্রাপ্ত হন। বিস্ফোরণ ও অগ্নিদগ্ধ হয়ে হাজারো লোক পরবর্তীকালে মারা যান। তেজষ্ক্রিয়তার প্রভাবে শত শত লোক আক্রান্ত হয়ে মৃত্যুবরণ করেন। নাগাসাকিতে এ নিহত হবার ঘটনা দ্বিতীয় বিশ্বযুদ্ধে ৩য় সর্বোচ্চ। এর পূর্বে রয়েছে হিরোশিমাRa

তথ্যসূত্র

আরও দেখুন 
 দ্বিতীয় বিশ্বযুদ্ধ
 জার বোম্বা
 এডওয়ার্ড টেলার
 রবার্ট ওপেনহেইমার
 ক্লজ ফুক্‌স
 লুইস ওয়াল্টার আলভারেজ

 পরমাণু অস্ত্র পরীক্ষা
 হিরোশিমা ও নাগাসাকিতে পারমাণবিক বোমাবর্ষণ

দ্বিতীয় বিশ্বযুদ্ধ
পারমাণবিক পরীক্ষা
দ্বিতীয় বিশ্বযুদ্ধের বোমাবর্ষণ
হিরোশিমা ও নাগাসাকিতে পারমাণবিক বোমাবর্ষণ
নিউ ইয়র্ক সিটি ডিপার্টমেন্ট অফ এডুকেশন

নিউ ইয়র্ক সিটি ডিপার্টমেন্ট অফ এডুকেশন (New York City Department of Education) নিউ ইয়র্ক শহরের শিক্ষা পরিচালন সমিতি-র নাম। এই এডুকেশন সিস্টেম আমেরিকা যুক্তরাষ্ট্র-র সর্ববৃহৎ এডুকেশন সিস্টেম যেখানে ১১ লক্ষ ছাত্রছাত্রী পড়াশোনা করে। এই শিক্ষা পরিচালন সমিতি নিউ ইয়র্ক] সিটি স্কুল চান্সেলর দ্বারা পরিচালিত হয়।

আরও দেখুন 
 ডেট্রয়েট পাবলিক স্কুলস
 হেমট্রামিক পাবলিক স্কুল্‌স

তথ্যসূত্র

বহিঃসংযোগ 

 নিউ ইয়র্ক সিটি ডিপার্টমেন্ট অফ এডুকেশন 
 নিউ ইয়র্ক সিটি ডিপার্টমেন্ট অফ এডুকেশন 
 NYCDOE Office of School Support Services 

আমেরিকা
মার্কিন যুক্তরাষ্ট্রের বিদ্যালয়ের জেলা
২০০২-এ প্রতিষ্ঠিত সরকারি সংস্থা
রাজ চক্রবর্তী

রাজ চক্রবর্তী (জন্ম: ২১ ফেব্রুয়ারি, ১৯৭৫) ভারতীয় বাংলা চলচ্চিত্রের একজন পরিচালক ও অভিনেতা। তিনি পশ্চিমবঙ্গের হালিশহরে জন্মগ্রহণ করেছিলেন। বর্তমানে তিনি ভারতীয় বাংলা চলচ্চিত্রের অন্যতম একজন সফল পরিচালক। তার পরিচালিত এবং মুক্তিপ্রাপ্ত অধিকাংশ চলচ্চিত্রই ব্লকবাস্টার আখ্যা পায়। এর পূর্বে তিনি ভারতীয় বাংলা বিভিন্ন টেলিভিশন চ্যানেলে ধারাবাহিকের কাজ করেছিলেন। তিনি জি বাংলায় সম্প্রচারিত আপাতবাস্তব কৌতুক অনুষ্ঠান মীরাক্কেল-এর পরিচালক ছিলেন। রাজ জি বাংলায় সম্প্রচারিত আপাতবাস্তব প্রতিযোগিতামূলক নৃত্যানুষ্ঠান ডান্স বাংলা ডান্স-এও পরিচালকের দায়িত্বে ছিলেন। এছাড়াও তিনি স্টার জলসায় সম্প্রচারিত আই লাফ ইউ-এ কাজ করেছিলেন।

কর্মজীবন 
তিনি চলচ্চিত্রের পরিচালকের কাজে যোগদান করেন ২০০৮ সালে মুক্তিপ্রাপ্ত চিরদিনই তুমি যে আমার-এর মাধ্যমে। নবাগত রাহুল ও নবাগতা প্রিয়াংকার অভিনয়ে নির্মিত এ ছবি খুবই বিখ্যাত হয়, বিশেষত তরুনদের কাছে।  এ ছবি বিখ্যাত সুর পরিচালক জিৎ গাঙ্গুলীর সুর পরিচালনায় নির্মিত হয়। জিৎ গাঙ্গুলী এই ছবির জন্য শ্রেষ্ঠ সংগীতের পুরস্কার পায়। এই ছবিটি তার জীবনের মোড় ঘুরিয়ে দেয়।

চলচ্চিত্র তালিকা

পুরস্কার

আনন্দলোক পুরস্কার 
 শ্রেষ্ঠ পরিচালক চিরদিনই তুমি যে আমার চলচ্চিত্রের জন্য (২০০৮)
 শ্রেষ্ঠ পরিচালক চ্যালেঞ্জ চলচ্চিত্রের জন্য (২০০৯)
 শ্রেষ্ঠ পরিচালক লে ছক্কা চলচ্চিত্রের জন্য (২০১০)
 শ্রেষ্ঠ পরিচালক শত্রু চলচ্চিত্রের জন্য (২০১১)

টেলিসিনে পুরস্কার 
 শ্রেষ্ঠ পরিচালক বোঝেনা সে বোঝেনা চলচ্চিত্রের জন্য (২০১৩)

রাজনৈতিক জীবন 
২০২১ সালের বিধানসভা নির্বাচনে তৃণমূল কংগ্রেসের প্রার্থী হয়ে তিনি ৯ হাজার ভোটের ব্যবধানে ব্যারাকপুর কেন্দ্রে জিতেছেন।

তথ্যসূত্র

বহিঃসংযোগ 

 
 Upperstall.com 

১৯৭৫-এ জন্ম
জীবিত ব্যক্তি
ভারতীয় চলচ্চিত্র পরিচালক
উত্তর চব্বিশ পরগনা জেলার ব্যক্তি
পশ্চিমবঙ্গের চলচ্চিত্র পরিচালক
বাঙালি চলচ্চিত্র পরিচালক
২১শ শতাব্দীর ভারতীয় চলচ্চিত্র পরিচালক
পশ্চিমবঙ্গ বিধানসভার সদস্য ২০২১-২০২৬
পশ্চিমবঙ্গের তৃণমূল কংগ্রেসের রাজনীতিবিদ
বেঙ্কটরামন রামকৃষ্ণন

ভেঙ্কটরমন "ভেঙ্কি" রামকৃষ্ণান, কেটি, এফআরএস (; জন্ম: ১৯৫২) ভারতীয় বংশোদ্ভূত আমেরিকান ও ব্রিটিশ গাঠনিক জীববিজ্ঞানী। থমাস এ. স্টিত্‌জ ও অ্যাডা ই. ইউনাথের সাথে যৌথভাবে তিনিও রসায়নে নোবেল পুরস্কার লাভ করেন। তাদের গবেষণার বিষয় ছিল : 'জীব কোষে অবস্থিত রাইবোজোমের গঠন ও ক্রিয়া'। বর্তমানে তিনি ইংল্যান্ডের কেমব্রিজে অবস্থিত এমআরসি ল্যাবরেটরি অব মোলকুলার বায়োলজিতে কর্মরত আছেন।

প্রারম্ভিক জীবন 
ভেঙ্কটরমন রামকৃষ্ণান ভারতের তামিলনাড়ু রাজ্যের কাড্ডালোর জেলার চিদাম্বরামে জন্মগ্রহণ করেন। তার বাবা সি. ভি. রামকৃষ্ণান ও মাতা রাজলক্ষ্মী। পিতা-মাতা উভয়েই মহারাজা সয়াজিরাও ইউনিভার্সিটি অব বরোদ|বরোদা বিশ্ববিদ্যালয়ের বিজ্ঞানী ও শিক্ষকতা পেশায় নিয়োজিত ছিলেন। গুজরাটের ভাদোদারায় তিন বছর বয়সে স্থানান্তরিত হন। ১৯৭১ সালে পদার্থবিদ্যায় বিএসসি ডিগ্রী অর্জন করেন।

জানুয়ারি, ২০১০ সালে ইন্ডিয়ান ইনস্টিটিউট অব সায়েন্সের স্মারক বক্তৃতার এক পর্যায়ে তিনি জানান যে, ইন্ডিয়ান ইন্সটিটিউটস অব টেকনোলজি কিংবা তামিলনাড়ুর ভেলোরের ক্রিশ্চিয়ান মেডিক্যাল কলেজ|ক্রিশ্চিয়ান মেডিক্যাল কলেজের কোনটিতেই ভর্তি হতে পারেননি।

কর্মজীবন 
ইয়েল বিশ্ববিদ্যালয়ে থাকাকালীন পিটার মুরের সাথে রাইবোজোম নিয়ে পোস্টডক্টরাল ডিগ্রী করেন। এরপরও তিনি মার্কিন যুক্তরাষ্ট্রের প্রায় পঞ্চাশটি বিশ্ববিদ্যালয়ে দরখাস্ত করেও উপযুক্ত পদ পাননি। ১৯৮৩-৯৫ সাল পর্যন্ত ব্রুকেনহেভেন ন্যাশনাল ল্যাবরেটরিতে বৈজ্ঞানিক কর্মীরূপে রাইবোজোমের উপর কাজ করা অব্যাহত রাখেন। ১৯৯৫ সালে উটাহ বিশ্ববিদ্যালয়ে প্রাণরসায়ন বিভাগের অধ্যাপকরূপে দায়িত্ব পালন করেন। ঐ স্থান থেকে ১৯৯৯ সালে কেমব্রিজের মোলকুলার বায়োলজি ল্যাবরেটরিতে বর্তমান পদে কর্মরত আছেন।

সম্মাননা 
তীক্ষ্ন মেধার বিজ্ঞানী ভেঙ্কটরমন রামকৃষ্ণান রাইবোজোমের আণবিক গঠন বের করা এবং এর কার্যপদ্ধতি ব্যাখ্যা করার ক্ষেত্রে অসাধারণ অবদান রাখেন।এ কারণেই নোবেল কমিটি তাকে রসায়ন নোবেল-২০০৯ দিয়ে সম্মানিত করে।

২০১২ সালে নববর্ষের সম্মাননাস্বরূপ আণবিক জীববিদ্যায় অসামান্য অবদান রাখায় ভেঙ্কটরমনকে নাইট পদবীতে ভূষিত করা হয়। সাধারণতঃ তিনি এ পদবী ব্যবহার করেন না।

তথ্যসূত্র

বহিঃসংযোগ 

 Biography and Bibliographic Resources, from the Office of Scientific and Technical Information, United States Department of Energy
 Venki Ramakrishnan, homepage at MRC Laboratory of Molecular Biology.
 Venkatraman Ramakrishnan Audio Interview Official Nobel Foundation website telephone interview.

ভারতীয় জীববিজ্ঞানী
জীবিত ব্যক্তি
১৯৫২-এ জন্ম
নোবেল বিজয়ী রসায়নবিদ
রয়েল সোসাইটির সভাপতি
মার্কিন নাগরিকত্ব প্রাপ্ত ব্যক্তি
যুক্তরাজ্যের নাগরিকীকৃত নাগরিক
মার্কিন নোবেল বিজয়ী
মার্কিন প্রাণরসায়নবিদ
ব্রিটিশ নোবেল বিজয়ী
ব্রিটিশ প্রাণ-পদার্থবিজ্ঞানী
রয়েল সোসাইটির সভ্য
ভারতীয় নোবেল বিজয়ী
মার্কিন যুক্তরাষ্ট্রে ভারতীয় অভিবাসী
নাইটস ব্যাচেলর
বাড়োদার মহারাজা সায়াজীরাও বিশ্ববিদ্যালয়ের প্রাক্তন শিক্ষার্থী
মার্কিন ফিলোসফিক্যাল সোসাইটির সদস্য
ইউরোপীয় আণবিক জীববিজ্ঞান সংস্থার সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
তামিলনাড়ুর বিজ্ঞানী
তামিল বিজ্ঞানী
ভারতীয় নাগরিকত্ব হারানো ব্যক্তি
ভারতীয় তামিল বংশোদ্ভূত মার্কিন ব্যক্তি
মার্কিন যুক্তরাষ্ট্রের নাগরিকীকৃত নাগরিক
শাহরিয়ার মনজুর

শাহরিয়ার মনজুর (জন্ম: ১২ আগস্ট, ১৯৭৬) ইউভিএ অনলাইন জাজ এর একজন বিশিষ্ট প্রশ্নকর্তা (এলিট প্রবলেম সেটার)।তিনি মর্যাদাপূর্ণ কম্পিউটার প্রোগ্রামিং প্রতিযোগিতা ‘এসিএম আন্তর্জাতিক কলেজিয়েট প্রোগ্রামিং প্রতিযোগিতা’ (আইসিপিসি) ২০০৩-২০১৬ এর আইসিপিসির চূড়ান্ত পর্বের বিচারক এবং ২০০৩ ও ২০০৪ এর বাংলাদেশ জাতীয় প্রোগ্রামিং কনটেস্টের চূড়ান্ত পর্বের বিচারক ছিলেন। মাত্র ২৫ বছর বয়সে সর্বকনিষ্ঠ ও প্রথম এশীয় হিসেবে আইসিপিসির চূড়ান্ত পর্বের বিচারক ছিলেন শাহরিয়ার মনজুর। এছাড়া তিনি ২০০৪-২০১১ পর্যন্ত এসিএম আইসিপিসি ঢাকা সাইট এর বিচার পরিচালক (জাজিং ডিরেক্টর) এবং এসিএম আইসিপিসি কুয়ালালামপুর আঞ্চলিক কনটেস্ট ২০১০ এর প্রধান বিচারক ছিলেন।

জন্ম ও শিক্ষাজীবন 
শাহরিয়ার মনজুরের জন্ম ১৯৭৬ সালে। তার বাবা প্রকৌশলী এ এস এম মনজুর, মা শিক্ষক কাজী কামরুননাহার। তিনি বাংলাদেশ প্রকৌশল বিশ্ববিদ্যালয় (বুয়েট) থেকে কম্পিউটার বিজ্ঞান ও কৌশল-এ স্নাতক ডিগ্রী অর্জন করেন।

কর্মজীবন 
শাহরিয়ার মনজুর ২০০২ সাল হতে বর্তমান পর্যন্ত (২০২০) ঢাকার সাউথইস্ট বিশ্ববিদ্যালয়ের কম্পিউটার বিজ্ঞান ও প্রকৌশল বিভাগে জ্যেষ্ঠ প্রভাষক হিসেবে শিক্ষকতা করছেন। বর্তমানে তিনি এ বিভাগের চেয়ারম্যান হিসেবে দায়িত্ব পালন করছেন। এছাড়াও ২০০২ সাল হতে তিনি বিশ্ববিদ্যালয় পর্যায়ের শিক্ষার্থীদের জন্য পৃথিবীর সবচেয়ে মর্যাদাপূর্ণ কম্পিউটার প্রোগ্রামিং প্রতিযোগিতা ‘এসিএম ইন্টারন্যাশনাল কলেজিয়েট প্রোগ্রামিং কনটেস্ট’ (আইসিপিসি) এর এশিয়া অঞ্চলের একমাত্র বিচারক। এ পর্যন্ত তার রচিত ২৮০টির বেশি প্রশ্ন প্রোগ্রামিং কনটেস্টে ব্যবহৃত হয়েছে।

তথ্যসূত্র 

১৯৭৬-এ জন্ম
জীবিত ব্যক্তি
তিরন্দাজ মাছ

তিরন্দাজ মাছ বা আর্চারফিশ এক ধরনের শিকারি মাছ। হলদেটে শরীরে কালো ডোরাকাটা ব্যান্ডেড তিরন্দাজ মাছ সবচেয়ে সুন্দর। প্রায় দেড় মিটার বা পাঁচ ফুট দূর থেকে অব্যর্থভাবে লক্ষ্যভেদ করতে পারে তিরন্দাজ মাছ। কোনোটির তিরে একসঙ্গে বেশ কয়েক ফোঁটা পানি থাকে আবার কোনোটি বা এক ফোঁটা পানি ছুড়েই শিকার ধরতে পারে।

আকার 

আকারে তেমন বড় নয়। প্রজাতি ভেদে মাছগুলো পাঁচ থেকে ১০ সেন্টিমিটার দীর্ঘ হয়ে থাকে। সবচেয়ে বড়টি ৪০ সেন্টিমিটারের মতো হয়।

প্রাপ্তিস্থান 
দক্ষিণ-পূর্ব এশিয়া ও অস্ট্রেলিয়ার উত্তরাঞ্চলের উপকূলীয় এলাকার লোনা জলে এসব মাছের বাস।

শিকার ধরা 
জন্ম থেকেই তির ছোড়ার গুণ পেয়ে থাকে তিরন্দাজ মাছ। পানির ওপর নুয়ে পড়া গাছের ডাল বা জলজ উদ্ভিদের গায়ে বসে থাকা পোকামাকড় শিকার করতে তির ছোড়ে। এক্ষেত্রে ওদের মুখ হচ্ছে ধনুক, আর পানি হলো তির। ছোটখাটো পোকা থেকে প্রজাপতি পর্যন্ত শিকার করে থাকে তিরন্দাজ মাছ। মুখ ভরে পানি নিয়ে শিকার তাক করে পিচকারির মতো পিচিক করে পানি ছোড়ে। পানির তির খেয়ে পোকা ছিটকে পড়ে পানিতে। তখন পোকাটাকে খায় তিরন্দাজ মাছ।

তথ্যসূত্র

বহিঃসংযোগ 
 Archerfish Shooting Various Insects
 Archerfish capturing prey
 Guide to the Mangroves of Singapore: Archerfish
 Information and Photos on Archerfish 
 Archerfish Can Adjust Their Deadly Shots Based on the Size of the Prey – LiveScience.com
সিয়ামিজ লড়াকু মাছ

সিয়ামিজ লড়াকু মাছ যেটি থাই নাম 'ইকান বেটাহ' থেকে এ নাম পেয়েছে। থাই ভাষায় এ নামের অর্থ হচ্ছে—কামড়ানো মাছ । চোখজুড়ানো বাহারি রঙের অধিকারী খুদে এই মাছটি। ২৫টির বেশি বিভিন্ন রঙে পাওয়া যায়।

আকার 
মাছটি ছয় থেকে আট সেন্টিমিটার পর্যন্ত লম্বা হয়। বাঁচে দুই থেকে পাঁচ বছর।

প্রাপ্তিস্থান 
মাংসাশী এই মাছটির মূল আবাস থাইল্যান্ডের মেকং নদী। ইন্দোনেশিয়া, মালয়েশিয়া, মিয়ানমার, লাওস, কম্বোডিয়া, ভিয়েতনাম এবং চীনেও এ মাছ পাওয়া যাওয়ার সম্ভাবনা আছে।

লড়াকু মাছ 
দুটি পুরুষ মাছকে একসঙ্গে রাখলে একটি অপরটিকে ঘায়েল না করা পর্যন্ত চলতে থাকে মাছদের লড়াই। স্ত্রী মাছ ডিম ছাড়ার পর পুরুষ মাছ সেটিকে তাড়িয়ে দেয়। মুখ থেকে লালা বের করে একধরনের ভাসমান বুদবুদের বাসা তৈরি করে সেখানে ডিম রাখে পুরুষ মাছ। পোনা বের না হওয়া পর্যন্ত মাছটি দায়িত্ব পালন করে। [Onny]

গ্যালারি

তথ্যসূত্র

বহিঃসংযোগ 

 New Facts of Betta Fish - "i betta fish" 
 Betta Fish Home  - The Unofficial Betta Fish blog
 Betta Fish Care
 How To Breed Bettas
 
 
 
 Italian Betta Association - The official website of Italian Association about Bettas and Anabantoids.

মাছ পালন
মালয়েশিয়ার স্বাদু পানির মাছ
কম্বোডিয়ার মাছ
লাওসের মাছ
থাইল্যান্ডের মাছ
ভিয়েতনামের মাছ
ইন্দোনেশিয়ার স্বাদু পানির মাছ
মিয়ানমারের মাছ
ডেট্রয়েট পাবলিক স্কুল্‌স

ডেট্রয়েট পাবলিক স্কুলস () হলো একটি স্কুল পরিচালন সমিতি যেইটি আমেরিকা যুক্তরাষ্ট্র-র ডেট্রয়েট শহরের সকল স্কুল পরিচালনা করে। ২০১১–২০১২ সালের হিসেব অনুযায়ী, এই পরিচালন সমিতি-র দ্বারা পরিচালিত স্কুল গুলিতে মোট ১২২,০০ ছাত্র-ছাত্রী পঠিত হয়। এই পরিচালন সমিতি-র মুখ্য কার্যালয় ডেট্রয়েট শহরের ফিসার বিন্ডিং এ অবস্থিত।

আরও দেখুন 
 ডেট্রয়েট আন্তর্জাতিক বালিকা বিদ্যায়তন (a DPS school)
 হেমট্রামিক পাবলিক স্কুল্‌স
 নিউ ইয়র্ক সিটি ডিপার্টমেন্ট অফ এডুকেশন

তথ্যসূত্র

বহিঃসংযোগ 

 অফিশিয়াল ওয়েবসাইট 
 ডেট্রয়েট সরকারি বিদ্যালয়সমুহে ছাত্রদের অধিকার ও দায়িত্বসমূহ  ()
 ইংরেজিরে কম দক্ষ জিোমাো / অজিিাবকরদে দদািাষ ও অনুবাদ িজেরষবাসমূরেে বযািারে জবজ্ঞজি ()
Profiles of schools in Bengali
Burton
ডেভিসন

মিশিগানের বিদ্যালয়ের জেলা
টিমোথি ম্যাকভেই

টিমোথি ম্যাকভেই যুক্তরাষ্ট্রের ওকলাহোমা শহরে বোমা হামলার ঘটনার হোতা যিনি ছিলেন সেনা প্রশিক্ষণপ্রাপ্ত। ওকলাহোমার ঘটনাটি ছিল চলমান রাজনৈতিক ব্যবস্থার বিরুদ্ধে ক্ষোভের একটি প্রকাশ। ১৯৯৫ সালের এপ্রিলে টিমোথি ম্যাকভেই বিস্ফোরকভর্তি ট্রাক নিয়ে ঢুকে পড়েন একটি সরকারি ভবনে। বিস্ফোরণে নিহত হয় ১৬৮ জন। এ ঘটনায় তোলপাড় হয় মার্কিন যুক্তরাষ্ট্র।

তথ্যসূত্র

আরও পড়ুন 
 Jones, Stephen and Peter Israel. Others Unknown: Timothy McVeigh and the Oklahoma City Bombing Conspiracy, 2nd ed. New York: PublicAffairs, 2001. .
 Madeira, Jody Lyneé. Killing McVeigh: The Death Penalty and the Myth of Closure. NYU Press, 2012.  
 Michel, Lou and Dan Herbeck. American Terrorist: Timothy McVeigh and the Oklahoma City Bombing. New York: ReganBooks (HarperCollins), 2001. .
 Brandon M. Stickney, "All-American Monster: The Unauthorized Biography of Timothy McVeigh". Amherst, New York: Prometheus Books, 1996. .
 Vidal, Gore. Perpetual War for Perpetual Peace: How We Got to Be So Hated, Thunder's Mouth Press/Nation Books, 2002. .
 Wright, Stuart A. Patriots, Politics, and the Oklahoma City Bombing. New York: Cambridge University Press, 2007.

বহিঃসংযোগ 

 "Bad Day Dawning" in "Criminals and Methods: Timothy McVeigh" at Court TV: Crime Library
 Timothy McVeigh's April 27, 2001 letter to reporter Rita Cosby, Explains why he bombed the Murrah Federal Building (posted on independence.net)
 Timothy McVeigh's Prison Dossier at The Smoking Gun
 The Timothy McVeigh Story: The Oklahoma Bomber at Court TV: Crime Library
 Voices of Oklahoma interview with Stephen Jones.  First person interview conducted with Stephen Jones, Public Defender for Timothy McVeigh and author of Others Unknown: The Oklahoma City Bombing Case and Conspiracy on January 27, 2010. Original audio and transcript archived with Voices of Oklahoma oral history project. 
 Ted Kaczynski's letter to the writers of the book, American Terrorist  - Somewhat sympathetic critique of Timothy McVeigh by fellow inmate Unabomber

১৯৬৮-এ জন্ম
২০০১-এ মৃত্যু
আমেরিকান গণ হত্যাকারী
উপসাগরীয় যুদ্ধের মার্কিন সামরিক কর্মিবৃন্দ
মার্কিন মানুষ হত্যা দোষী সাব্যস্ত
আইরিশ বংশোদ্ভূত মার্কিন ব্যক্তি
ব্রোঞ্জ স্টার পদক প্রাপক
মার্কিন সেনাবাহিনীর সৈন্য
শাস্তিপ্রাপ্ত গণ হত্যাকারী
২০শ শতাব্দীর মার্কিন অপরাধী
মার্কিন পুরুষ অপরাধী
পিপার স্প্রে

পিপার স্প্রে (Pepper spray) যা ওসি স্প্রে (ওলিওরেসিন ক্যাপসিয়াম), ওসি গ্যাস এবং ক্যাপসিয়াম স্প্রে নামেও পরিচিত। ইহা একটি রাসায়নিক যৌগ যা চোখের প্রদাহ ঘটায় ফলশ্রুতিতে অশ্রু, ব্যথা এমনকি সাময়িক অন্ধত্ব ঘটতে পারে। 
নর্থ ক্যারোলাইনা মেডিকেল জার্নালে প্রকাশিত এক প্রতিবেদনে বলা হয়েছে, ওসি স্প্রে বা পিপার স্প্রেতে পানি, অ্যালকোহল, কার্বনডাইঅক্সাইড, হ্যালোজেনেটেড হাইড্রোকার্বন (ফ্রেয়ন, টেট্রাক্লোরোথাইলিন, মিথাইলিন ক্লোরাইড) রাসায়ানিকও ব্যবহার করা হয়।
এসব রাসায়নিকের প্রভাবে কোনো কোনো ক্ষেত্রে শ্বাস-প্রশ্বাসের ব্যাঘাত হয়ে আক্রান্তের আকস্মিক মৃত্যুও হতে পারে বলে ওই প্রতিবেদনে বলা হয়।

সাধারনত কুকুর ও ভালুক জাতীয় হিংস্র জীবে কাছ থেকে আত্মরক্ষার কাজে এটি ব্যবহৃত হয়। তবে পুলিশ দাঙ্গা ও আন্দোলন রোধে এই স্প্রে ব্যবহার করে থাকে। এই গ্যাসের জ্বালানোর ক্ষমতা চোখ বন্ধ করতে এবং দৃষ্টি শক্তি হ্রাসের কারণ হয়। এই সাময়িক অন্ধত্ব কর্মকর্তাদের তাদের লক্ষ্যকে পরাস্ত করতে সহায়তা করে অথবা আত্মরক্ষার জন্য ব্যক্তিকে পালাতে সুযোগ করে দেয়। যদিও সংখ্যায় অনেক কম তাথাপি পিপার স্প্রে করার ফলে মৃত্যু সংখ্যা বাড়ায়।

সাধারণ প্রতিক্রিয়া হিসেবে পিপার স্প্রে বা ওলেওরেসিন ক্যাপসিকাম (ওসি) গ্যাস লাগার সঙ্গে সঙ্গে চোখ বন্ধ হয়ে যায়, চোখ ভীষণ জ্বালা করে, শ্বাসকষ্ট আর কাশি হয়- যার প্রভাব আধঘণ্টা থেকে ৪৫ মিনিট স্থায়ী হয়। কখনো কখনো এর প্রভাব কয়েক ঘণ্টা থাকে।

জার্নাল অব ইনভেস্টিগেটিভ অপথালমোলজি অ্যান্ড ভিজ্যুয়াল সায়েন্সের এক গবেষণায় দেখা গেছে, ওসি গ্যাস একবার চোখে গেলে ক্ষতি হয় না। তবে বারবার লাগলে চোখের কর্নিয়ায় দীর্ঘমেয়াদে ক্ষতির আশঙ্কা থাকে। এছাড়া এটি হৃদযন্ত্র, রক্ত প্রবাহ, ফুসফুস, স্নায়ু ও মস্তিষ্কের ক্ষতির পাশাপাশি প্রাণ সংহারের কারণ হতে পারে ।
আশির দশকে ক্যারিবীয় দ্বীপপুঞ্জে নেদারল্যান্ডস অ্যান্টিলিজের পুলিশ বাহিনী প্রথম এই সপ্রে ব্যবহার করে, যা মূলত জার্মান পুলিশের জন্য তৈরি করা হয়েছিল।

তথ্যসূত্র 

www.iovs.org/
http://www.ncmedicaljournal.com/

বহিঃসংযোগ 
 Are guns more effective than pepper spray in an Alaska bear attack?

অস্ত্র
এশিয়ান টিভি

এশিয়ান টিভি হলো এশিয়ান গ্রুপের মালিকানাধীন উপগ্রহ-ভিত্তিক বাংলা ভাষার টেলিভিশন চ্যানেল। এটি সাধারণ বিনোদনমূলক অনুষ্ঠান সম্প্রচার করে।

ইতিহাস 
এশিয়ান টিভি শিল্পপতি হারুন-উর-রশিদ তার এশিয়ান গ্রুপ অব ইন্ডাস্ট্রিজের অংশ হিসাবে প্রতিষ্ঠা করেন, যার মধ্যে এশিয়ান রেডিও, এশিয়ান টেক্সটাইল, এশিয়ান ফ্যাব্রিকস এবং এশিয়ান ইয়ার ডাইংও অন্তর্ভুক্ত ছিল। চ্যানেলটি ২০১০ সালে বাংলাদেশ সরকার থেকে লাইসেন্স পায়। অনেক মান পরীক্ষামূলক সম্প্রচারের পর ১৮ জানুয়ারি ২০১৩ সালে চ্যানেলটি পূর্ণাঙ্গ সম্প্রচারে আসে। বঙ্গবন্ধু আন্তর্জাতিক সম্মেলন কেন্দ্রের হল অব ফেম এ আয়োজিত উদ্বোধনী অনুষ্ঠানে এশিয়ান টিভি'র উদ্বোধন করা হয়।

অনুষ্ঠান

জনপ্রিয় অনুষ্ঠান 
 ডোরেমন- এপ্রিল ১, ২০১৪ থেকে শিশুদের জনপ্রিয় কার্টুন ডোরেমন বাংলায় ডাবিং সংষ্করণ সম্প্রচার হচ্ছে। ডাবিং সংষ্করণটিতে শিশুদের জন্য আপত্তিকর অংশগুলো বাদ দেয়া হয়।
 সেলিব্রিটি লাউঞ্জ
 স্টার কমেডি শো

ধারাবাহিক নাটক 
 অতিথি পাখি
 অবজেকশন বস
 মগের মুল্লুক

নাটক / টেলিফিল্ম 
সান্ত্বনা দে, জোর যার মুল্লুক তার

আরও দেখুন 
 বাংলাদেশ টেলিভিশন
 এটিএন বাংলা
 বাংলাদেশের টেলিভিশন কেন্দ্রের তালিকা

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট 

বাংলাদেশের টেলিভিশন চ্যানেল
২০১৩-এ প্রতিষ্ঠিত টেলিভিশন চ্যানেল ও স্টেশন
এশিয়ান গ্রুপ
২০১৩-এ বাংলাদেশে প্রতিষ্ঠিত
ঢাকার গণমাধ্যম